Alter quidam miles predicti comitis Ottonis*, Letbaldus dictus, quandam ęcclesiam in honore sancti Petri dicatam, loco qui dicitur Puteolis, quam beneficiario jure tenebat ab ipso comite, per ejus laudem dedit sancto Benigno, ditans eam rebus propriis. [235 II] Utque hoc donum stabiliretur, peciit a pretaxato rege Rotberto* memoratis intervenientibus legatis, regali munificentia firmari ut monachi ibi Deo servientes pro ipso rege et ejus prole, proque largitoribus hujus doni et eorum progenie, omnique populo christiano, Dominum studeant exorare. Factum anno .M.VI.